
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 870 


12 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση ειδικής παροχής άρθρου 14 Ν. 3016/2002 
στους διοικητικούς υπαλλήλους του Υπουργείου 
Εθνικής Παιδείας και Θρησκευμάτων, των Α.Ε.Ι. και 


Τ.Ε.Ι. καθώς και της Ακαδημίας Αθηνών». 1 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία «Δημοτική 
Επιχείρηση Ανάπτυξης και Πολιτισμού (Δ.Ε.Α.Π.) 
Ιλίου Αττικής». 2 

Σύσταση Δημοτικού Νομικού Προσώπου με την επω¬ 
νυμία «Σχολική Επιτροπή 3ου Νηπιαγωγείου Νέας 
Περάμου». 3 

Έγκριση Οργανισμού Εσωτερικής Υπηρεσίας 
(Ο.Ε.Υ.) του Ν.Π.Δ.Δ. με την επωνυμία «Κέντρο 
Ανοικτής Προστασίας Ηλικιωμένων (Κ.Α.Π.Η.) 
Δήμου Πέτα». 4 

Τροποποίηση της 28372/12.1.2000 απόφασης του 


Γενικού Γραμματέα Περιφέρειας Ηπείρου «Περί 


σύστασης αμιγούς Δημοτικής Επιχείρησης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗ¬ 
ΡΟΦΟΡΗΣΗΣ ΕΝΗΜΕΡΩΣΗΣ ΙΩΑΝΝΙΝΩΝ 
(Δ.Ε.Π.Ε.Ι.)». 5 

Απόκτηση Ελληνικής Ιθαγένειας από τον ομογενή 
ΒΟΜΕΟ ΚΟΕΟδΟν. 6 

Απόκτηση Ελληνικής Ιθαγένειας από τον ομογενή ύΑ- 
ΝΙ3 Κ0Ι_030ν. 7 

Περί καθορισμού αποδέκτη και ειδικών όρων διάθε¬ 
σης αποβλήτων τυροκομείου στον Δήμο Καρδαμύ- 
λων. 8 


ΑΠΟΦΑΣΕΙ Σ 

Αριθ,/32172/0022 (1) 

Χορήγηση ειδικής παροχής άρθρου 14 Ν. 3016/2002 
στους διοικητικούς υπαλλήλους του Υπουργείου Εθνι¬ 
κής Παιδείας και Θρησκευμάτων, των Α.Ε.Ι. και Τ.Ε.Ι. 
καθώς και της Ακαδημίας Αθηνών». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

2. Τη διάταξη του άρθρου 1 του Ν. «Μεταρρύθμιση συ¬ 
στήματος κοινωνικής ασφάλισης», σύμφωνα με την οποία 
η εν λόγω παροχή λαμβάνεται υπόψη από 1.1.2003 στη 
βάση υπολογισμού της σύνταξης. 

3. Την αριθμ. 1100383/1330/0006Α/31.10.2001 απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονο¬ 
μικών». 

4. Το γεγονός ότι η παροχή του άρθρου 14 του Ν. 
3016/2002 καταβάλλεται σε όσους υπαλλήλους του Δη¬ 
μοσίου και των Ν.Π.Δ.Δ. δεν λαμβάνουν άλλου είδους 
πρόσθετες μισθολογικές παροχές. 

5. Το γεγονός ότι, από την απόφαση αυτή προκαλείται 
δαπάνη που βαρύνειτον Προϋπολογισμό του Υπουργείου 
Εθνικής Παιδείας και θρησκευμάτων, ΚΑΕ 0267 ύψους 
21.788.976 ΕΥΡΩ περίπου, για το έτος 2002 και 
29.054.784 ΕΥΡΩ περίπου, για το έτος 2003 και για καθέ¬ 
να από τα επόμενα έτη, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Χορηγείται μηνιαία ειδική παροχή: 

α) στους διοικητικούς υπαλλήλους του Υπουργείου 
Εθνικής Παιδείας και Θρησ/των, στους διοικητικούς 
υπαλλήλους των Α.Ε.Ι. και Τ.Ε.Ι. πλην του Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.)τωνΑ.Ε.Ι. και 
του Ειδικού Τεχνικού Προσωπικού (Ε.Τ.Π) και Τεχνικών 
Εργαστηρίων των Τ.Ε.Ι. καθώς και στους διοικητικούς 
υπαλλήλους της Ακαδημίας Αθηνών, μόνιμους και με 
σύμβαση εργασίας ιδιωτικού δικαίου, των οποίων οι απο¬ 
δοχές διέπονται από τις διατάξεις του Ν. 2470/1997. β) 
στους αποσπασμένους ή τοποθετούμενους από άλλα 
Υπουργεία, ΟΤΑ ή λοιπά ΝΠΔΔ. 

2. Το ύψος της ειδικής παροχής ορίζεται σε 88 ΕΥΡΩ, 
από 1.1.2002 και σε 176 ΕΥΡΩ από 1.7.2002. 

3. Η ειδική παροχή συμψηφίζεται με οποιεσδήποτε άλ¬ 
λες παροχές, επιδόματα και αποζημιώσεις εκτός των κα- 
ταβαλλομένων από συμμετοχή σε συλλογικά όργανα 
αποζημιώσεων, που λαμβάνουν οι δικαιούχοι αυτής, ανε¬ 
ξάρτητα από την πηγή που καταβάλλονται. 

4. Όσοι υπάλληλοι είναι αποσπασμένοι εντός ή εκτός 
των υπηρεσιών της παρ. Ια της παρούσας και λαμβά¬ 
νουν αντίστοιχα επιδόματα ή αποζημιώσεις με οποια¬ 
δήποτε μορφή, τα οποία αθροιστικώς υπερβαίνουν το 
ποσό της ειδικής παροχής, δεν δικαιούνται αυτή. Σε πε¬ 
ρίπτωση που τα εν λόγω επιδόματα και αποζημιώσεις 
υπολείπονται της ειδικής παροχής της παρ. 1 της πα¬ 
ρούσας, τότε καταβάλλεται η εκάστοτε προκύπτουσα 
διαφορά. 

5. Η κατά τα ως άνω χορηγούμενη ειδική παροχή, δεν 
καταβάλλεται για όσο διάστημα οι υπάλληλοι τελούν σε 
άδεια άνευ αποδοχών και σε κάθε άλλη ειδική άδεια, 
πλην των θεσμοθετημένων αδειών, (κανονικές, εκπαι¬ 
δευτικές, κύησης και λοχείας κ.λπ), σε διαθεσιμότητα ή 
αργία και σε αναρρωτική άδεια, πλην αυτής που χορη¬ 
γείται από Δημόσια Νοσοκομεία, τα Κέντρα Υγείας του 
Δημοσίου, τις Πανεπιστημιακές Κλινικές, τους νοσηλευ¬ 
τικούς σχηματισμούς του Ι.Κ.Α. και τις Ιδιωτικές Κλινι¬ 
κές, εφόσον έχει προηγηθεί νοσηλεία σε αυτές, που 
αποδεικνύεται από σχετικά παραστατικά, (εισαγωγή, 
εξιτήριο κ.λπ). 

6. Η ειδική παροχή της παρ. 1 δεν περικόπτεται για όσο 
χρονικό διάστημα οι υπάλληλοι απουσιάζουν λόγω συνδι¬ 
καλιστικών υποχρεώσεων ή λόγω άσκησης καθηκόντων 
Προέδρων, Δημοτικών ή Κοινοτικών Συμβουλίων ή Προέ¬ 
δρων Επιτροπών Νομαρχιακών Συμβουλίων. 

7. Η ειδική αυτή παροχή, σύμφωνα και με τα αναφερό- 
μενα στην παρ. 2 του σκεπτικού της παρούσας, υπόκειται 
στις συνήθεις κρατήσεις των επιδομάτων. Επίσης, συνε- 
ντέλλεται με τις μηνιαίες αποδοχές των υπαλλήλων. 

8. Από την έναρξη ισχύος της παρούσας, παύει η 
ισχύς κάθε άλλης απόφασης, κατά το μέρος που ρυθμί¬ 
ζει διαφορετικά τα αναφερόμενα στην απόφαση αυτή 
θέματα. 

9. Η απόφαση αυτή, που ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 4 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ - ΔΗΜΟΣΙΑΣ.ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


ΠΕΤΡΟΣ ΕΥΘΥΜΙΟΥ 

Αριθ. 28974 (2) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Δημοτική Επιχεί¬ 
ρηση Ανάπτυξης και Πολιτισμού (Δ.Ε.Α.Π.) Ιλίου Αττι¬ 
κής». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την υπ’ αριθ. 1379/24.1.1995 απόφαση της Νομάρ¬ 
χου Δυτικής Αττικής, που αφορά τη σύσταση στο Δήμο 
Ιλίου Αττικής αμιγούς δημοτικής επιχείρησης με την επω¬ 
νυμία «Δημοτική Επιχείρηση Ανάπτυξης και Πολιτισμού 
(Δ.Ε.Α.Π.) Ιλίου Αττικής» και δημοσιεύθηκε στο Φ.Ε.Κ. 
63/Β/31.1.1995,όπως μεταγενέστερα τροποποιήθηκε με 
την υπ’ αριθμ. 2123 + 8556 απόφαση του Γενικού Γραμ- 
ματέα Περιφέρειας Αττικής, που δημοσιεύτηκε στο 
Φ.Ε.Κ. 229/Β/16.3.1999. 

2. Τις διατάξεις των άρθρων 277 έως 284 του Π.Δ/τος 
410/95 (Φ.Ε.Κ. Α' 231). 

3. Την αριθμ. 25027/84 απόφαση του Υπουργού Εσωτε¬ 
ρικών που δημοσιεύθηκε στο Φ.Ε.Κ. 244/Β/9.4.1984. 

4. Τις παραγ. 22,23 και 24του άρθρου 11 του Ν. 2503/97 
(Φ.Ε.Κ. 107/30.5.1997 τ.Α'). 

5. Το υπ’ αριθμ. 520/88 Π.Δ. (Φ.Ε.Κ. 236/24.10.1988 
τ.Α'), όπως τροποποιήθηκε με την παρ. 12 του άρθρου 5 
του Ν. 2307/1995. 

6. Την υπ’ αριθ.113/1999 απόφαση του Δημοτικού Συμ¬ 
βουλίου Ιλίου για τροποποίηση της συστατικής πράξης 
της αμιγούς δημοτικής επιχείρησης με την επωνυμία «Δη¬ 
μοτική Επιχείρηση Ανάπτυξης και Πολιτισμού (Δ.Ε.Α.Π.) 
Ιλίου Αττικής», αποφασίζουμε: 

Τροποποιούμε το άρθρο 2, της αριθ. 1379/24.1.1995 
απόφασης της Νομάρχου Δυτικής αττικής, διαμορφώνο- 
ντάςτο, ως εξής: 

2. ΣΚΟΠΟΣ. 

Σκοπός της επιχείρησης είναι: 

Α) Η ουσιαστική και ολοκληρωμένη συμβολή της ΔΕΑΠ 
στην τοπική, οικονομική, κοινωνική, πολιτιστική, αθλητι¬ 
κή, πολεοδομική και περιβαλλοντολογική ανάπτυξη κα¬ 
θώς και η παροχή διαφόρων υπηρεσιών υποστήριξης στο 
Δήμο Ιλίου ή σε τρίτους. 

Β) Η οργάνωση, διαχείριση, εκμετάλλευση και υλοποίη¬ 
ση κοινωνικών πολιτιστικών αθλητικών δράσεων και δρα¬ 
στηριοτήτων που συνδέονται με την δημιουργία και διδα¬ 
σκαλία μουσικής, χορού, θεάτρου, πολιτιστικών δραστη¬ 
ριοτήτων, εικαστικών τεχνών. 

Γ) Η δημιουργία και εκμετάλλευση κινηματογράφου, 
θεάτρου, χώρων αναψυχής και ψυχαγωγίας (αναψυκτή- 
ρια, εστιατόρια, κυλικεία). 

Δ) Η οργάνωση και λειτουργία αθλητικών τμημάτων για 
την συμμετοχή των κατοίκων σε αθλητικές δραστηριότητες 
και η στήριξη των δραστηριοτήτων των αθλητικών συλλό¬ 
γων και η ανάπτυξη του μαζικού λαϊκού αθλητισμού. 

Ε) Ανάληψη εκδοτικών δραστηριοτήτων και εκμετάλ¬ 
λευση διαφημιστικών χώρων. 

Ζ) Η οργάνωση, διαχείριση και υλοποίηση προγραμμά¬ 
των συγχρηματοδοτούμενων από την Ευρωπαϊκή Ένωση 
με περιεχόμενο συναφές προς το αντικείμενο τις δρα¬ 
στηριότητες της δημοτικής επιχείρησης, που θα συμβάλ¬ 
λουν στην οικονομική, πολιτιστική, αθλητική και κοινωνική 

ανάπτυξη. 

Η) Η δημιουργία της αναγκαίας υποδομής για στήριξη 
προγραμμάτων προληπτικής ιατρικής, κοινωνικής μέρι¬ 
μνας, προστασίας και ανάπτυξης αναλογών υπηρεσιών 
και δράσεων. 

Θ) Η ανάληψη και επίβλεψη μελετητικών έργων και 
ερευνών (οικονομικών, κοινωνιολογικών, τεχνικών, περι- 
βαλλοντολογικών). 

I) Η ανάληψη πρωτοβουλιών για την βελτίωση της ποιό¬ 
τητας ζωής και την παραγωγή μεταφορικού και συγκοι¬ 
νωνιακού έργου, ανάληψη δράσεων και παρεμβάσεων 
για την προστασία του περιβάλλοντος της πολιτιστικής 
μας κληρονομιάς ή περιβαλλοντική εκπαίδευση και συ¬ 
νεργασία με άλλους φορείς. 

Κ) Η ανάπτυξη επαφών και συνεργασία με άλλους μαζι¬ 
κούς φορείς και Δήμους, ερασιτεχνικά σωματεία και συ¬ 
γκροτήματα, συλλόγους και μεμονωμένους πολίτες της 
πόλης που έχουν διακριθεί με τις δραστηριότητές τους 
στην πολιτιστική, αθλητική, επιστημονική ανάπτυξη της 
πόλης. 

Η παροχή προς όλους αυτούς κάθε δυνατής ηθικής υλι¬ 
κής βοήθειας και τεχνικής υποστήριξης. 

Κατά τα λοιπά ισχύει ως έχει η υπ’ αριθ. 1379/24.1.1995 
απόφαση της Νομάρχου Δυτικής Αττικής. 

Κάλυψη δαπάνης. 

Από την απόφασή μας αυτή δεν προκαλείται δαπάνη σε 
βάρος του προϋπολογισμού του Δήμου Ιλίου Αττικής. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 17 Ιουνίου 2002 
Ο Γενικός Γραμματέας Περιφέρειας 

ΜΙΧΑΗΛ ΚΥΡΙΑΚΙΔΗΣ 
-♦- 

Αριθ. 3855 (3) 

Σύσταση Δημοτικού Νομικού Προσώπου με την επωνυμία 
«Σχολική Επιτροπή 3ου Νηπιαγωγείου Νέας Περά- 
μου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες Εκπαιδευτικές διατάξεις», 
ως και τις όμοιες του άρθρου 11 του Ν. 2130/1993. 

3. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπ. Αυτ/ση και άλλες διατάξεις». 

4. Την αριθμ. 42/2002 Απόφαση του Δημοτικού Συμβου¬ 
λίου του Δήμου Ν. Περάμου περί Σύστασης Δημοτικού 
Νομικού Προσώπου με την επωνυμία «Σχολική Επιτροπή 
3ου Νηπιαγωγείου Νέας Περάμου», αποφασίζουμε: 

1. Συνιστούμε στο Δήμο Ν. Περάμου του Νομού Αττικής 
Νομικό Πρόσωπο με την επωνυμία «Σχολική Επιτροπή 
3ου Νηπιαγωγείου Νέας Περάμου». 

2. ΣΚΟΠΟΣ του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 


- Η εκτέλεση μικρών έργωνγια επισκευή καισυντήρησητων 
διδακτηρίων ή αποκατάσταση φθορών και ζημιών των επί¬ 
πλων, εξοπλισμού και γενικά διδακτηρίων εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη, και γενικά με άλατα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για την στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από πενταμελές Διοι¬ 
κητικό Συμβούλιο αποτελούμενο από: 

α. Τον εκάστοτε Δήμαρχο ως Πρόεδρο ή Δημοτικό Συμ¬ 
βούλιο που ορίζεται από τον Δήμαρχο ως Πρόεδρο. 

β. Ένα Δημοτικό Σύμβουλο. 

γ. ΤηνΔ/ντριατου 3ου Νηπιαγωγείου Νέας Περάμου. 

δ. Εκπρόσωπο του Συλλόγου Γονέων και Κηδεμόνων 
του Νηπιαγωγείου Νέας Περάμου. 

ε. Ένα δημότη. 

4. ΗθητείατουπρώτουΔ.Σ.του Νομικού Προσώπου λή¬ 
γει με την λήξη της παρούσης διοικητικής περιόδου. 

Η θητεία των μελών το υ Δ.Σ. ακολο υθεί την δη μοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση του Κράτους 

β. Κάθε είδους εισφορές, δωρεές, κληρονομιές, κληρο¬ 
δοσίες. 

γ. Οι εισπράξεις από το αντίτιμο των παρεχομένων 
πραγμάτων ή υπηρεσιών. 

δ. Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από την παρούσα απόφαση δεν προκαλείται δαπάνη σε 
βάρος του Προϋπολογισμού του Δήμου Ν. Περάμου, δε¬ 
δομένου ότι θα επιχορηγείται από το ΥΠΕΣΔΔΑ. (Τακτικά 
Έσοδα Κ.Α. εσόδων προϋπολογισμού Δήμου 06000519). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 17 Μάί'ου 2002 
Ο Γενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 5608 (4) 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Ν.Π.Δ.Δ. με την επωνυμία «Κέντρο Ανοικτής Προ¬ 
στασίας Ηλικιωμένων (Κ.Α.Π.Η.) Δήμου Πέτα». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων: 

α) 12 του Ν. 1188/1981, «Περί κυρώσεως του Κώδικα 
περί καταστάσεως προσωπικού Οργανισμών Τοπικής Αυ¬ 
τοδιοίκησης» όπως αυτό αντικαταστάθηκε από τις όμοιες 
της παραγράφου 5 του άρθρου 8 του Νόμου 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για την Νομαρχιακή Αυτοδιοί- 

κηση και άλλες διατάξεις». 

β) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

γ) Του άρθρου 27 του Ν. 2081/1991 με το οποίο προστέ¬ 
θηκε νέο άρθρο 29 Α' στο Ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

δ) Των Π.Δ 50/2001 (ΦΕΚ 39, τεύχος Α75.3.2001 «Καθο¬ 
ρισμός των προσόντων διορισμού σε θέσεις φορέων του 
Δημόσιου Τομέα» 37.α/1987 (ΦΕΚ 11, τεύχος Α'/1987), 
«Μερική επέκταση διατάξεων που ισχύουν για τους Δημο¬ 
σίους Υπαλλήλους και τους υπαλλήλους των άλλων Νομι¬ 
κών Προσώπων Δημοσίου Δικαίου και στους υπαλλήλους 
των Ο.Τ.Α και προσαρμογή στις ρυθμίσεις του Ν. 
1586/1986» και 22/1990 (ΦΕΚ 7, τεύχος Α'/1990) «Μερική 
επέκταση διατάξεων που ισχύουν για τους Δημοσίους 
Υπαλλήλους και τους υπαλλήλους των άλλων Νομικών 
Προσώπων Δημοσίου Δικαίου και στους υπαλλήλους των 
Ο.Τ.Α», όπως ισχύουν κάθε φορά. 

2. Το από 21 Δεκεμβρίου 2001 Πρακτικό του Υπηρεσια¬ 
κού Συμβουλίου των Ο.Τ.Α. που γνωμοδοτεί υπέρ της ψή- 
φισηςτου Ο.Ε.Υ. του Κ.Α.Π.Η. του Δήμου Πέτα. 

3. Τις αριθμ. 18/2001 και 218/2001 αποφάσεις του Διοι¬ 
κητικού Συμβουλίου του Κ.Α.Π.Η. Δήμου Πέτα, Δημοτικού 
Συμβουλίου Πέτα αντίστοιχα που αφορούν την ψήφιση 
του Ο.Ε.Υ. του Ν.Π.Δ.Δ. με την επωνυμία «Κέντρο Ανοι¬ 
κτής Προστασίας Ηλικιωμένων (Κ.Α.Π.Η.) Δήμου Πέτα. 

4. Την αριθμ. 20921/19.9.2001 (ΦΕΚ 1271/Β/2001), από¬ 
φαση του Γενικού Γραμματέα Περιφέρειας Ηπείρου «Με¬ 
ταβίβαση αρμοδιοτήτων και παροχή εξουσιοδότηση υπο¬ 
γραφής αποφάσεων, εγγράφων κ.λ.π», με εντολή Γ ενικού 
Γραμματέα Περιφέρειας στο Γενικό Διευθυντή, στο Διευ¬ 
θυντή κ.λ.π.», αποφασίζουμε: 

Εγκρίνουμε τις αριθμ. 18/2001 και 2.8.2001 αποφάσεις 
του Διοικητικού Συμβουλίου του Κ.Α.Π.Η. του Δήμου Πέτα 
και την αριθμ. 218/2001 απόφαση του Δημοτικού Συμβου¬ 
λίου Πέτα αντίστοιχα, που αφορούν την ψήφιση του Ο.Ε.Υ. 
του Ν.Π.Δ.Δ με την επωνυμία «Κέντρο Ανοικτής προστα¬ 
σίας Ηλικιωμένων (Κ.Α.Π.Η.) Πέτα», ως εξής: 

Άρθρο 1 

Α. Το Ν.Π.Δ.Δ. του Κ.Α.Π.Η. του Δήμου Πέτα οργανώνε¬ 
ται σε μία υπηρεσία Κοινωνική - Διοικητική και Υγειονομι¬ 
κή και αποτελείται από τα παρακάτω επί μέρους Γ ραφεία: 
α) Γ ραφείο Γ ραμματείας 
β) Γ ραφείο Κοινωνικής Υπηρεσίας 
γ) Γ ραφείο Ιατροφαρμακευτικής περίθαλψης 
δ) Γ ραφείο Φυσιοθεραπείας 
ε) Γ ραφείο Εργοθεραπείας. 

Άρθρο 2 

Από τον παρόντα Οργανισμό καθοριζόμενες αρμοδιό¬ 
τητες των γραφείων θα ασκούνται ως κατωτέρω: 

2.1 Γραφείο Γραμματείας 

Τα καθήκοντα του Γραμματέα του Κ.Α.Π.Η. είναι: 

Του πρωτοκόλλου αλληλογραφίας εισερχομένων και 


εξερχόμενωνεγγράφωντου Κ.Α.Π.Η. και η διεκπεραίωση 
αυτών. Η Κανονική τήρηση του αρχείουτου Κ.Α.Π.Η. Η μέ¬ 
ριμνα για την δημοσίευση των πάσης φύσεως ανακοινώ- 
σεωντου Κ.Α.Π.Η. Η κανονική τήρηση των πρακτικών συ¬ 
νεδριάσεων του Διοικητικού Συμβουλίου και η έκδοση και 
δημοσίευση αυτών. Η κανονική επίδοση των προκλήσεων 
στους Διοικητικούς Συμβούλους. Η εγγραφή και δακτυ¬ 
λογράφηση των εγγράφων του Κ.Α.Π.Η. και η εκτέλεση 
κάθε γραφικής υπηρεσίας. Η μέριμνα για την παραλαβή 
αλληλογραφίας του Κ.Α.Π.Η. και η παράδοση της εξερ- 
χόμενης αλληλογραφίας. Επιμελείται για την ταχεία και 
ακριβή διεξαγωγή των Υπηρεσιών του Κ.Α.Π.Η. μονογρά- 
φοντας τα έντυπα που συντάσσονται και είναι υπεύθυνοι 
για κάθε καθυστέρηση αταξία ή πλημμέλημα ή πλημμελή 
ενέργεια υπόθεσης του Κ.Α.Π.Η. και εισηγείται στον Πρό¬ 
εδρο του Δ.Σ. τις υποθέσεις και τις κατά τον νόμο ενέρ- 
γειές του. Η παρακολούθηση των νόμων και της Νομαρ¬ 
χίας και η μέριμνα της εφαρμογής τους και η εκτέλεση 
διαταγών προς την εύρυθμη λειτουργία εν γένει της Διοι¬ 
κητικής Υπηρεσίας. 

2.2. Γ ραφείο Κοινωνικού Λειτουργού 

Αναλυτικότερα έχει τις παρακάτω αρμοδιότητες: 

α) Συνεργάζεται με τα μέλη με σκοπό να συμβάλει στην 
αντιμετώπιση τυχόν ψυχολογικών ατομικών ή οικογενεια¬ 
κών προβλημάτων σεβόμενος την προσωπικότητα, την 
αξιοπρέπεια και τα δικαιώματα του μέλους. 

β) Συνεργάζεται με το υπόλοιπο προσωπικό του Κέντρου 
και έχει την ευθύνη της εύρυθμης λειτουργίας των Υπηρε- 
σιώντου Κέντρου δηλαδή του Ιατρείου, Φυσικοθεραπευτη- 
ρίου και των άλλων ειδικοτήτων, που αποσκοπούν στην κα¬ 
λύτερη εξυπηρέτηση των προστατευομένων μελών. 

γ) Συνεργάζεται με την Διοίκηση του Κέντρου και έχει 
την ευθύνη για την οργάνωση, εκπαίδευση και αξιοποίη¬ 
ση των εθελοντών καθώς και τη Διοικητική και μόνο πα¬ 
ρακολούθηση της πρακτικής ασκήσεως των σπουδαστών 
των Σχολών Κοινωνικής Εργασίας και άλλων σπουδα¬ 
στών των παρά επαγγελμάτων, που τυχόν θα εκπαιδεύο¬ 
νται στο Κέντρο. 

δ) Έχει την ευθύνη της επικοινωνίας με τους Τοπικούς 
παράγοντες της περιοχής και την Κοινότητας, που λει¬ 
τουργεί το Κέντρο με σκοπό την διαφώτιση και συμμετο¬ 
χή τους στο Πρόγραμμα. 

ε) Οργανώνει σύμφωνα το εγκεκριμένο πρόγραμμα, τις 
διάφορες εκδηλώσεις, ψυχαγωγικές, μορφωτικές κ.λ.π. 
του Κέντρου στα πλαίσια καλής συνεργασίας με τους Δη¬ 
μότες ή ιδιώτες εθελοντές εφόσον υπάρχουν και μετά μέ¬ 
λη και γενικά αντιμετωπίζει κάθε έκτακτο θέμα που αφο¬ 
ρά την λειτουργία του Κέντρου. 

2.3. Ο Γ ιατρός Παρέχει τις Ιατρικές του Υπηρεσίες, 
φροντίζει για την «ύστερα από εξέτασή του, παραπομπή 
των μελών σε άλλες ειδικότητες, συνιστά την διενέργεια 
παρακλινικών εξετάσεων και Παρέχει Οδηγίες για φαρ¬ 
μακευτική αγωγή, επισκεπτόμενος σε έκτακτες περιπτώ¬ 
σεις και στο σπίτι το μέλος που έχει την ανάγκη του. 

2. Στο Ιατρείο του Κέντρου υπηρετεί αδελφή νοσοκόμα 
της οποίας το έργο είναι: 

α) Να βοηθά τον ιατρό τις ημέρες και τις ώρες που λει¬ 
τουργεί το ιατρείο. 

β) Μαζί με τον γιατρό έχει την ευθύνη για την φύλαξη και 
διαχείριση του Φαρμακευτικού και Υγειονομικού του Κέ- 

ντρου. 

γ) Επισκέπτεται με εντολή του ιατρού τα μέλη στο σπίτι 
τους και παρέχει Νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειά¬ 
ζονται οδηγίες και παρέχει πληροφορίες σχετικά με θέ¬ 
ματα ατομικής και Δημόσιας Υγείας. Γενικά επιλαμβά¬ 
νεται κάθε θέμα Υγείας που αφορά τα μέλη και τις οικο- 
γένειές τους. 

Στο Φυσιοθεραπευτήριο του Κέντρου προΐσταται ο Φυ¬ 
σιοθεραπευτής ο οποίος ύστερα από γραπτή εντολή του 
Ιατρού, εφαρμόζει φυσιοθεραπευτική αγωγή στα μέλη 
του Κέντρου που έχουν ανάγκη από αυτή. Φυσιοθερα¬ 
πευτική αγωγή μπορεί να εκτελεστεί στο σπίτι μελών σε 
έκτακτες ανάγκες τους που κρίνει ο Γ ιατρός. 

Στο Εργοθεραπευτήριο, προΐσταται ο Εργοθεραπευ- 
τής, ο οποίος έχει ως έργο του την αξιοποίηση και την 
δραστηριοποίηση του μέλους για δημιουργική απασχό¬ 
ληση και παραγωγικό έργο με σκοπό και την οικονομική 
του ενίσχυση. 

Επίσης βοηθά το μέλος στην άσκηση για αυτοεξυπη¬ 
ρέτηση και στην ανάπτυξη ειδικών ενδιαφερόντων. Ο 
εργοθεραπευτής μπορεί να παρέχει τις υπηρεσίες του 
και στο σπίτι του μέλους όταν υπάρχει ειδική για τούτο 
ανάγκη. 

2.4. Η οικογενειακή βοηθός προσφέρει τις υπηρεσίες 
της κυρίως στο σπίτι των μελών, για τις περιπτώσεις που 
ζουν μόνοι τους και έχουν ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα στο 
σπίτι όπως είναι π.χ. ελαφρό μαγείρεμα, καθαριότητα, προ¬ 
μήθεια τροφίμων και διάφορες άλλες μικροεξυττηρετήσεις 
έξω από το σπίτι. Επίσης μεριμνά για την καθαριότητα και 
τον ευπρεπισμό όλων των χώρων του Κ.Α.Π.Η. 

Το Κέντρο Ανοικτής Προστασίας του Δήμου μπορεί να 
χρησιμοποιηθεί σαν Κέντρο Πρακτικής άσκησης σπουδα¬ 
στών Σχολών Κοινωνικής εργασίας και άλλων παραεπαγ- 
γελμάτων. Ανάμεσα στις δραστηριότητες του Κέντρου εί¬ 
ναι και η Κινητοποίηση και χρησιμοποίηση εθελοντικού 
προσωπικού σε όλα τα προγράμματα, που θα προέρχο¬ 
νται κατά προτίμηση από το Δήμο και την περιοχή που λει¬ 
τουργεί το Κέντρο. 

Άρθρο 3 

Η οργανική σύνθεση και διαβάθμιση των θέσεων του 
Νομικού προσώπου καθορίζονται ως κατωτέρω: 

Α. ΜΟΝΙΜΟ ΠΡΟΣΩΠΙΚΟ 

1. Κατηγορία ΤΕ κλάδος, ΤΕ2 Κοινωνικών Λειτουργών. 
Μία (1) θέση Κοινωνικού Λειτουργού με βαθμό Δ'-Α' 

2. Κατηγορία ΤΕ κλάδος, ΤΕ8 Αδελφών Νοσοκόμων. 
Μία (1) θέση Αδελφών Νοσοκόμων με βαθμό Δ'-Α'. 

3. Κατηγορία ΤΕ κλάδος, ΤΕ10 Φυσιοθεραπευτών 

Μία (1) θέση Φυσιοθεραπευτού με βαθμό Α'-Δ'. 

4. Κατηγορία ΠΕ κλάδος, ΠΕΙ 0 Γυμναστών με ειδικότητα 
Μαζικού Αθλητισμού 

Μία (1) θέση Γυμναστή, με βαθμό Δ'-Α'. 

5. Κατηγορία ΥΕ κλάδος, ΥΕ15 Οικογενειακών Βοηθών. 
Μία (1) θέση Οικογενειακών Βοηθών, με βαθμό Ε'-Β'. 

Β. ΕΠΟΧΙΑΚΟ ΠΡΟΣΩΠΙΚΟ (ΜΕ ΣΧΕΣΗ ΕΡΓΑΣΙΑΣ 
ΟΡΙΣΜΕΝΟΥ ΧΡΟΝΟΥ) 

1. Μία (1) θέση Γραμματέα 


2. Μία (1) θέση Κοινωνικού Λειτουργού. 

3. Μία (1) θέση Ιατρού Γηρίατρου ή Παθολόγου ή άλλης 
ειδικότητας 

4. Μία (1) θέση Αδελφής Νοσοκόμας 

5. Μία (1) θέση Γ υμναστή, με ειδικότητα Μαζικού Αθλη¬ 
τισμού. 

6. Μία (1) θέση Φυσιοθεραπευτή 

7. Μία (1) θέση Οικογενειακής Βοηθού. 

8. Μία (1) θέση Καθαρίστριας και λοιπών καθηκόντων. 

Άρθρο 5 

Προϊστάμενος της υπηρεσίας του Κ.Α.Π.Η. ορίζεται 
από τον κλάδο ΤΕ2 Κοινωνικών Λειτουργών και ελλείψει 
αυτού από τον κλάδο ΤΕ10 Φυσιοθεραπευτών, ή κλάδο 
ΠΕ10 Γυμναστών, ή κλάδο ΤΕ8 Αδελφών Νοσοκόμων, με 
απόφαση του Υπηρεσιακού Συμβουλίου σύμφωνα με το 
άρθρο 36 του Ν. 2190/94. 

Άρθρο 6 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του Π.Δ.22/1990. 

Επίσης ο διορισμός, τα καθήκοντα, ο χρόνος εργασίας, 
οι ηθικές αμοιβές, τα πειθαρχικά αδικήματα ορίζονται 
από τις διατάξεις των Ν. 1188/80 και 1586/86 και τις εκά- 
στοτε ισχύουσες νομοθετικές διατάξεις. 

Άρθρο 7 

Η κατανομή του προσωπικού στις υπηρεσίες και γρα¬ 
φεία ενεργείται με απόφαση του Προέδρου του Διοικητι¬ 
κού Συμβουλίου του Κ.Α.Π.Η., ο οποίος είναι και Προϊστά¬ 
μενος όλου του προσωπικού. 

Άρθρο 8 

Το Ν.Π.Δ.Δ μπορεί να έχει εξωτερικούς συνεργάτες με 
σύμβαση μίσθωσης έργου των οποίων τα καθήκοντα και οι 
υποχρεώσεις αναφέρονται στον Κανονισμό Λειτουργίας. 

Άρθρο 9 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών και δεν αναφέρονται στον παρόντα οργανισμό ρυθ¬ 
μίζονται από τον Κανονισμό λειτουργίας. 

Ακροτελεύτιο Άρθρο 

Κάλυψη Δαπάνης 

Από τον παρόντα Οργανισμό Εσωτερικής Υπηρεσίας 
προκαλείται δαπάνη σε βάρος του Προϋπολογισμού του 
ΚΑ.Π.Η. της οποίος το ύψος δεν μπορεί να προσδιορισθεί 
για το τρέχον έτος και για κάθε ένα από τα επόμενα οικο¬ 
νομικά έτη διότι δεν γνωρίζουμε τις θέσεις που πρόκειται 
να καλυφθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 30 Μαΐου 2002 

Με εντολή Γ ενικού Γ ραμματέα Περιφέρειας 
Ο Διευθυντής 

ΙΩΑΝΝΗΣ ΡΑΠΤΗΣ 

Αριθ. 15222 (5) 

Τροποποίηση της 28372/12.1.2000 απόφασης του Γενι¬ 
κού Γραμματέα Περιφέρειας Ηπείρου «Περί σύστα¬ 
σης αμιγούς Δημοτικής Επιχείρησης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟΡΗΣΗΣ ΕΝΗΜΕ¬ 
ΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277του Δ. Κ.Κ (Π.Δ. 410/95). 

2. Την απόφαση του Υπουργού Εσωτερικών 25027/ 
9.4.84 (ΦΕΚ.244/19.4.84τ.Β'). 

3. Την αριθμ. 164/2002 απόφαση του Δημοτικού Συμ¬ 
βουλίου Ιωαννίνων. 

4. Την 20922/19.9.2001 (ΦΕΚ 1271/Β/2.10.2001), «Με¬ 
ταβίβαση αρμοδιοτήτων και παροχή εξουσιοδότησης 
υπογραφής αποφάσεων, εγγράφων κ.λ.π. ΜΕ ΕΝΤΟΛΗ 
ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ» και 

5. Την από 10.6.2002 οικονομοτεχνική μελέτη, αποφασί¬ 
ζουμε: 

Τ ροποποιούμε την παρ. 6 Β’ της 28372/12.1.2000 απόφα¬ 
σης του Γενικού Γ ραμματέα Περιφέρειας Ηπείρου ως εξής: 

Ο Δήμος Ιωαννιτών διαθέτει στην επιχείρηση το χρημα¬ 
τικό ποσό των 1.032.582,54 ευρώ, ως ίδια συμμετοχή στο 
αρχικό κεφάλαιό της (αύξηση κατά 70.000 ευρώ). 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92) 

Με την παρούσα κανονιστική πράξη ο Δήμος Ιωαννιτών 
επιβαρύνεται εφάπαξ με το ποσό των 70.000 ευρώ (Σελ. 
37 Κ.Α. 212.9) 

Η απόφαση αυτή να δημοσιευθεί την Εφημερίδα της 
Κυβερνήσεως. 

Ιωάννινα, 13 Ιουνίου 2002 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΒΑΣ. ΜΗΤΣΕΛΟΣ 

-Φ- 

( 6 ) 

Απόκτηση Ελληνικής Ιθαγένειας από τον ομογενή 
ΡΟΜΕΟ Κ0Ι_050ν. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 861/15.5.2002 απόφαση του Γενικού Γραμματέα 
Περιφέρειας Θεσσαλίας που εκδόθηκε σύμφωνα με τις κεί¬ 
μενες διατάξεις και ύστερα από την αριθμ. 108/2001 γνω¬ 
μοδότηση της 4ης Ειδικής Επιτροπής Ν. 2790/2000 της Πε¬ 
ριφέρειας Κεντρικής Μακεδονίας, γίνεται αποδεκτή η από 
8.5.2001 αίτηση του Ομογενούς ΡΟΜΕΟ Κ0Ι_080ν περί 
αποκτήσεως της Ελληνικής Ιθαγένειας και εγκρίνεται ο 
εξελληνισμόςτου ονόματος και επωνύμου του από ΡΟΜΕΟ 


ΚΟΕΟΒΟν σε ΡΩΜΑΙΟ ΚΑΛΟΣΙΔΗ, ο οποίος γεννήθηκε 
στις 27 Ιουνίου 1954 στο χωριό Σιπιάκ, περιοχής Τσάλκατης 
ΓΕΩΡΓΙΑΣ και με στοιχεία: 

ΕΠΩΝΥΜΟ ΟΝΟΜΑ 

ΠΑΤΡΟΣ ΚΟΛΟΣΩΦ ΝΙΚΟΛΑΟΣ 

ΜΗΤΡΟΣ ΚΑΡΑΓΚΕΖΟΒΑ ΜΑΡΙΑ 

(πριν το γάμο) 

ΣΥΖΥΓΟΥ ΚΟΛΟΣΟΒΑ ΛΙΟΥΝΤΜΙΛΑ 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη, εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Με εντολή Γ ενικού Γ ραμματέα Περιφέρειας 

Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 

-Φ- 

(7) 

Απόκτηση Ελληνικής Ιθαγένειας από τον ομογενή ϋΑΝΙδ 
ΚΟΕΟδΟν. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 859/15.5.2002 απόφαση του Γ ενικού Γ ραμματέα 
Περιφέρειας Θεσσαλίας που εκδόθηκε σύμφωνα με τις 
κείμενες διατάξεις και ύστερα από την αριθμ. 107/2001 
γνωμοδότηση της 4ης Ειδικής Επιτροπής Ν. 2790/2000 
της Περιφέρειας Κεντρικής Μακεδονίας, γίνεται αποδε¬ 
κτή η από 8.5.2001 αίτηση του Ομογενούς ϋΑΝΙδ 
ΚΟΕΟδΟν περί άποκτήσεως της Ελληνικής Ιθαγένειας 
και εγκρίνεται ο εξελληνισμός του ονόματος και επωνύ¬ 
μου του από ϋΑΝΙδ ΚΟΙΟδΟν σε ΓΙΑΝΝΗ ΚΑΛΟΣΙΔΗ, ο 
οποίος γεννήθηκε στις 15 Ιουλίου 1982 στην πόλη Ρου- 
στάβιτης ΓΕΩΡΓΙΑΣ και με στοιχεία: 

ΕΠΩΝΥΜΟ ΟΝΟΜΑ 

ΠΑΤΡΟΣ ΚΟΛΟΣΩΦ ΡΩΜΑΙΟΣ 

ΜΗΤΡΟΣ ΛΟΜΠΑΝΟΒΑ ΛΙΟΥΝΤΜΙΛΑ 

(πριν το γάμο) 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη, εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Με εντολή Γ ενικού Γ ραμματέα Περιφέρειας 

Ο Διευθυντής 

ΒΑΣΙΛΕΙΟΣ ΤΣΑΤΣΑΓΙΑΣ 

-Φ- 

Αριθ. ΟΙΚ 2779 (8) 

Περί καθορισμού αποδέκτη και ειδικών όρων διάθεσης 
αποβλήτων τυροκομείου στον Δήμο Καρδαμύλων. 

Ο ΝΟΜΑΡΧΗΣ ΧΙΟΥ 
Έχοντας υπόψην: 

1. Τον Ν. 3200/55 όπως τροποποιήθηκε. 

2. Την Ειβ/221/65 υγειονομική διάταξη «Περίδιαθέσεως 
λυμάτων και βιομηχανικών αποβλήτων» όπως τροποποιή¬ 
θηκε μέχρι σήμερα. 

3. Την αριθμ. 46399/1352/27.6.86 κοινή υπουργ.απόφα- 
ση. 

4. Το από 30.5.2002 πρακτικό της γνωμοδοτικής επιτρο¬ 
πής που συγκροτήθηκε με την υπ’ αριθμ. 2388/10.5.2002 
απόφαση του Βοηθού Νομάρχη Χίου. 

5. Την υπ’ αριθμ. 12/11.1.99 απόφαση Νομάρχη Χίου πε¬ 
ρί Μεταβιβάσεως αρμοδιοτήτων στο Βοηθό Νομάρχη. 

6. Την τεχνική περιγραφή βιολογικού καθαρισμού απο¬ 
βλήτων του Χημικού Μηχανικού Ευστρ.Γδύση , μετά συ- 
νοδευόμενα σχεδιαγράμματα, αποφασίζουμε: 

Καθορίζουμε την διάθεση των επεξεργασμένων απο¬ 
βλήτων του τυροκομείου της Πελινναίον Όρος Α.Ε. στη 
θέση 18ο χλμ. της επαρχιακής οδού Χίου Βολισσού εντός 
χειμάρρου (ρυακιού) και συγκεκριμένα 700 μέτρα δυτικά 
του τυροκομείου, αφού προηγουμένως απάτην ενδιαφε- 
ρόμενη επιχείρηση τηρηθούν οι απαραίτητες προϋποθέ¬ 
σεις που προβλέπονται από την Ειβ/ 221/65 Υγειονομική 
διάταξη που είναι: 

Β.ΟΌ5 < 39πις)/1ί 

Ο.Ο.ϋ < 120ΠΠ9/ΙΙ 

Αιωρούμενα στερεά < 50 πιρ/Ιΐ 

Ρ0 6,5-8 

Ευκρινώς επιπλέοντα ή καθιζάνοντα στερεά, εναποθέ¬ 
σεις ιλύος,Πηκτίνες, έλαια, λίπη και γενικά ουσίες που 
μπορούν να προκαλέσουν ζημιές σε αρδευτικές και 
στραγγιστικές έγκαταστάσεις και έργα,δυσοσμία και 
εστίες ανάπτυξης βλαπτικών εντόμων (μύγες, κουνούπια 
κ.λ.π.) ΑΝΕΥ 

θερμοκρασία μέχρι 30° θ 

Υπολειπόμενο χλώριο μικρότερο του 0,1 

Χωρίς τοξικά ή επιβλαβή και επικίνδυνα στοιχεία και 
ενώσεις γενικά, ελαιώδη κεχρωσμένα,θερμά ή άλλα από¬ 
βλητα,τα οποία είναι δυνατόν μεμονωμένα ή σε συνδια- 
σμό να καταστήσουν τα ίδια τα λύματα ακατάλληλα ή επι¬ 
κίνδυνα για τα εδάφη τις καλλιέργειες, ψάρια, ζώα και αν¬ 
θρώπους (διαμέσου της τροφική αλυσίδας). 

Το 95% των των λαμβανόμενων δειγμάτων θα βρίσκεται 
εντός των ανωτέρω καθοριζομένων ορίων. 

• Τα λύματα πριν την παροχέτευσή τους στο αναφερό- 
μενο χείμαρρο θα υποβάλλονται σε επεξεργασία βιολογι¬ 
κού καθαρισμού, όπως περιγράφεται στην τεχνική περι¬ 
γραφή που προαναφέρθηκε, κατά τρόπο που θα πληρού- 
νται οι προϋποθέσεις που ορίζει η Ειβ/221/65 Υγ.διατ. 

• Τα λύματα γενικά μετά την επεξεργασία του βιολογι¬ 
κού καθαρισμού θα χλωριώνονται υποχρεωτικά με υπο- 
χλωριώδες νάτριο (ΝαΟΘΙ) και για την πλήρη προστασία 


του φυσικού περιβάλλοντος θα γίνεται αποχλωρίωσή 
τους. Αποκλείεται η διάθεση των επεξεργασμένων λυμά¬ 
των στο έδαφος για την επαναφόρτιση .εμπλουτισμό του 
υπόγειου υδροφόρου ορίζοντα και διάθεση αυτών μέσω 
γεωτρήσεων κατ’ ευθείαν στον υδροφόρο ορίζοντα. 

• Η μεταφορά των επεξεργασμένων λυμάτων όπως πε- 
ριγράφεται στην ανωτέρω τεχνική περιγραφή, μέχρι τη 
θέση απόρριψής τους στο χείμαρρο, θα γίνεται με κλει¬ 
στό αγωγό. Η θέση απόρριψης θα βρίσκεται εντός των 
ορίων του Δήμου Καρδαμύλων και συγκεκριμένα 700 μέ¬ 
τρα δυτικά του τυροκομείου. 

• Η επιχείρηση αναλαμβάνει την συντήρηση του αποδέκτη 
καθ’ όληντην έκτασή του μέχρι της εκβολής του χειμάρρου. 
Τουτ’ έστιν θα εξασφαλίζεται η ελεύθερη και ανεμπόδιστη 
ροή των διατεθιμένων αποβλήτων, η αποφυγή δημιουργίας 
συλλογών στάσιμων υγρών, η άρση τυχόν εναποτιθέμενων 
στον πυθμένα ή τις όχθες οργανικών ή άλλων ουσιών, δυνά- 
μενων να προκαλέσουν απαράδεκτες οχλήσεις, καθώς επί¬ 
σης και να λάβει όλα τα απαραίτητα μέτρα που επιβάλλονται 
για την εφαρμογή της Ειβ/221 /65 Υγ.Διάτ. 

Η εγκατάσταση θα πρέπει να διαθέτει φρεάτια δειγματο¬ 
ληψίας οπωσδήποτε πριν το σημείο απόρριψης των λυμά¬ 
των στο χείμαρρο, και θα τηρεί Βιβλίο παρακολουθήσεως 
της ποιότητας των λυμάτων το οποίο θα είναι στην διάθεση 
κάθε ελέγχουσας Υπηρεσίας. 

• Πλήρη προληπτικό έλεγχο θα ασκούν οι Υπηρεσίες 
που μετέχουν στην ανωτέρω οριζόμενη επιτροπή καθώς 
και ο Δήμος Καμποχώρων, ο οποίος είναι υποχρεωμένος 
να λαμβάνει όλα τα απαιτούμενα μέτρα που υποδεικνύο¬ 
νται από τις Υπηρεσίες. 

• Η μονάδα θα είναι εφοδιασμένη με τον απαραίτητο 
εφεδρικό εξοπλισμό (αντλίες κ.λ.π.) ούτως ώστε σε περί¬ 
πτωση βλάβης των εγκαταστάσεων επεξεργασίας να συ¬ 
νεχίζεται σε κάποιο βαθμό η επεξεργασία των αποβλήτων 
και ο χρόνος αποκατάστασης να είναι ο ταχύτερος δυνα¬ 
τός. Παράλληλα σε περίπτωση βλάβης να ειδοποιούνται 
αμέσως οι αρμόδιες Υπηρεσίες (Δ/νση Υγείας, Τμήμα 
Περιβάλλοντος). 

• Σε περίπτωση επέκτασης της μονάδας οπότε θα 
έχουμε μεγαλύτερη από την αναφερόμενη παροχή, θα 
απαιτηθεί έγκριση νέας μελέτης. 

• Την παρούσα απόφαση συνοδεύει και αποτελεί ανα¬ 
πόσπαστο τμήμα της τοπογραφικό της περιοχής 1:5000. 

Η παρούσα να δημοσιευθεί στην εφημερίδα της Κυβερ- 
νήσεως. 

Χίος, 6 Ιουνίου 2002 
Ο Βοηθός Νομάρχης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ <3Β * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςΓ 
β-ΓΠ3ίΙ: \Λ/θ6ΐΤ135ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' καιΔ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπί για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θογο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηΐθτπβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































